Emilio González López

**Emilio González López**, nado na Coruña o 13 de setembro de 1903 e finado en Nova York o 19 de decembro de 1991, foi un historiador e político galego, catedrático de Dereito Penal en varias universidades, deputado a Cortes durante a Segunda República Española, cónsul xeral en Xenebra e secretario da delegación española na Sociedade de Nacións. Foi nomeado doutor honoris causa pola Universidade da Coruña e Medalla Castelao en 1984.

## Traxectoria 
### Formación 
Naceu no barrio mariñeiro de San Roque de Fóra, na cidade da Coruña, fillo de Antonio González Doldán, un tipógrafo ligado aos movementos obreiros. Estudou na Coruña e tivo como mestre a Xoán Vicente Viqueira e logo marchou a Madrid para estudar dereito, onde se licenciou. Conseguiu en 1931 a cátedra de dereito penal na universidade de La Laguna, pero non chegou a exercer por mor das súas actividades políticas. Posteriormente foi gañando as mesmas cátedras de dereito penal na Universidade de Salamanca e na de Oviedo.
[miniatura|300px|Visita á campa de [Xoán Vicente Viqueira|Vicente Viqueira en Ouces (Bergondo), en 1930. Co gallo da homenaxe a Manuel Lugrís Freire. De esquerda a dereita, Víctor Casas, Carlos Monasterio, Benito Ferreiro, Lugrís, familiar de Bernardino Varela, Emilio González López, Salvador Mosteiro, asistente descoñecido, Bernardino Varela e Manuel María González.]]
### Participación política 
En Madrid foi o fundador e primeiro secretario xeral da Federación Universitaria Escolar (FUE), aínda nos tempos da ditadura de Primo de Rivera e nas primeiras eleccións da Segunda República, en 1931, saíu elixido deputado pola circunscrición da Coruña pola Federación Republicana Gallega, posto que revalidou nas eleccións de 1933 (representando á ORGA) e de 1936 (nas listas de Izquierda Republicana, dentro da Fronte Popular). Durante a República foi director xeral de administración local (1932) e director xeral de Beneficiencia (1933) dependente do Ministerio da Gobernación de Santiago Casares Quiroga. En 1936 participou na redacción do Estatuto de Autonomía de Galicia.

O estouro da Guerra Civil española coincídelle en Madrid, en zona republicana, e como representante do goberno acode a Xenebra á Liga das Nacións, onde ten o encargo de coordinar unha rede de espionaxe a prol do goberno democrático.

### Exilio 
Coa derrota bélica, exíliase aos Estados Unidos de América, en Nova York, onde permaneceu ata a súa morte. Nos Estados Unidos deu clases de Historia na Universidade da Cidade de Nova York, onde se especializou en Historia de España e Historia de Galicia.

## Recoñecementos 
En 1984 recibiu a Medalla Castelao, na súa primeira entrega. Foi nomeado Cronista Xeral de Galicia e doutor honoris causa pola Universidade da Coruña. Tamén foi nomeado académico da Real Academia Galega de Xurisprudencia e Lexislación en 1978.

## Obra 
Ademais de multitude de artigos e colaboracións, esta é unha listaxe de monografías publicadas por Emilio González López: 
[miniatura|Busto na [A Coruña|Coruña.]]
* *La antijuricidad* (1929)
* *El espíritu universitario* (1931). Madrid: Morata
* *Emilia Pardo Bazán, novelista de Galicia* (1944)
* *Historia de la civilización española* (1966)
* *El arte dramático de Valle-Inclán (Del decadentismo al expresionismo)* (1967)
* *La teoría general del delito*
* *Historia de la Literatura española: La edad moderna (siglos XVIII y XIX)* (1965)
* *El arte narrativo de Pío Baroja: Las trilogías* (1971)
* *Historia de la literatura española. Edad Media y Siglo de Oro* (1972)
* *La poesía de Valle-Inclán. Del simbolismo al expresionismo* (1973) 
* *El águila desplumada* (1977)
* *Galicia, su alma y su cultura* (1978)
* *La Galicia de los Austrias* (1980)
* *Historia de Galicia* (1980) con prólogo de Antonio Blanco Freijeiro, *La Voz de Galicia*, 944 P., ISBN 84-85287-22-3.
* *Un gran solitario: D. Ramón de la Sagra, naturalista, historiador, sociólogo y economista* (1983)
* *Historia del puerto de la Coruña, de la prehistoria a fines de la Edad Media: Magnum Portum Artabrorum, Brigantia, Flavia Brigantia, Farum Brigantium, Burgo de Faro, La Coruña* (1985)
* *Las fronteras marítimas de Galicia. De la Prehistoria a la Edad Media* (1985, O Castro)
* *La Coruña, puerto y puerta de la ilustración* (1987)
* *Luis López Ballesteros (1782-1853), ministro de Hacienda de Fernando VII* (1987)
* *Memorias de un estudiante liberal (1903-1931)* (1988)
* *Memorias de un diputado de las cortes de la república (1931-1936)* (1988)
* *Memorias de un diputado republicano en la Guerra Civil Española (1936-1939)* (1990).
* *Galicia y la evangelización de América [Texto impreso] : las órdenes religiosas* (1991)
* *Historia de la ciudad de La Coruña. La edad antigua y la media* (edición póstuma en 1992)
* *La Iglesia gallega en la "Guerra de la Independencia"* (edición póstuma en 1992)
* *Castelao, propagandista da República en Norteamérica*, con Amado Ricón (edición póstuma en 2000)
* *El paso por Galicia de dos futuros presidentes de Estados Unidos: John Adams y su hijo John Quincy Adams* (edición póstuma en 2005).

### Historia de Galicia 
[miniatura|[Cemiterio de Santo Amaro da Coruña.]]
* *Grandeza y decadencia del Reino de Galicia* (1957). Traducido ao galego por Francisco Fernández del Riego en 1978.
* *La insumisión gallega. Mártires y rebeldes* (1963).
* *Siempre de negro. Galicia en la Contrarreforma: reinado de Felipe II* (1970) 
* *Los políticos gallegos en la corte de España y la convivencia europea. Galicia en los reinados de Felipe III y Felipe IV* (1969)
* *Bajo la doble águila. Galicia en el reinado de Carlos V* (1970) 
* *El águila caída. Galicia en los reinados de Felipe IV y Carlos II* (1973)
* *Bajo las luces de la ilustración. Galicia en los reinados de Carlos III y Carlos IV* (1977) 
* *El alba flor de lis. Galicia en los reinados de Felipe V, Luis I y Fernando VI* (1978)
* *El águila gala y el buho gallego: la insurrección gallega contra los franceses* (1975), Ediciones Galicia
* *Entre el antiguo y el nuevo régimen. Absolutistas y liberales: el reinado de Fernando VII en Galicia* (1981)
* *El reinado de Isabel II en Galicia. La regencia de María Cristina: moderados, progresistas y carlista *' (1984)'
* *De Espartero a la revolución gallega de 1846. La buena y mala fortuna del progresismo gallego* (1985)

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* Diccionario de catedráticos españoles de derecho (1847-1943)  Universidad Carlos III de Madrid.